ཅེས་གྲགས་པའི་ཁ་བ་ཅན་གྱི་མཛེས་ལྗོངས་འདི་ནི།སྟོད་ན་གཡའ་རི་དང་བྲག་རི།བར་ན་རྫ་རི་དང་སྤང་རི།སྨད་ན་རྩི་ཤིང་དང་ནགས་ཚལ་སོགས་ཀྱིས་ཡོངས་སུ་བརྒྱན་པའི་དབུས་སུ།རྩྭ་རྩི་ཤིང་རྒྱས་པ།རི་དྭགས་བག་གིས་རྒྱུ་བ།བྱ་བྱིའུ་འཕུར་ལྡིང་ལ་རྩེན་པ།ཆུ་ཕྲན་དལ་དུ་འབབ་པ་སོགས་ཀྱི་དབང་གིས་ཆར་ཆུ་དུས་སུ་འབབ་པ་དང་།རོང་གི་ལོ་ཏོག་ལེགས་པ།ཕྱུགས་ཀྱི་འཕེལ་ཁ་རྒྱས་པ།དུས་བཞིའི་འབྱེད་མཚམས་གསལ་བ།གནམ་གཤིས་དྲོ་བསིལ་སྙོམས་པ།ཡུལ་ལྗོངས་ལྟ་ན་སྡུག་པས་འཛམ་བུ་གླིང་གི་འགྲོ་བ་ཀུན་གྱིས་ཡིད་སྨོན་བྱ་བའི་ཡུལ་དུ་གྱུར་པའི་ས་སྤྱོད་ཀྱི་ཞིང་ཁམས་འདིའི་ཁོར་ཡུག་ཕུན་ཚོགས་པ་ནི་བོད་གངས་ཅན་གྱི་ལྗོངས་སུ་རྒྱལ་བློན་དང་།ལོ་པཎ།མཁས་གྲུབ་བགྲང་གིས་མི་ལོང་བའི་མི་རབས་ནས་མི་རབས་བར་དུ་བྱོན་པ་རྣམས་དང་།ཁྱད་པར་དུ་བོད་ཀྱི་མི་རེ་རེས་རང་རང་གི་ལུས་སྲོག་ལས་ཀྱང་གཅེས་པར་འཛིན་པའི་རྒྱུ་མཚན་ནི།